Na temelju plana rada i financijskog plana Zajednice sportskih udruga grada Zaprešića za 2020. godinu, Izvršni odbor je na svojoj 18. sjednici održanoj 15.1.2020. donio odluku o sufinanciranju sportskih pregleda za sportaše i sportašice do 18 godina starosti, a koji dolaze iz članica Zajednice sportskih udruga grada Zaprešića.

Raspisuje se natječaj kojim se pozivaju zainteresirane institucije, a koje udovoljavaju slijedeće uvijete:

1. Da poliklinika, poslovna jedinica ili ambulanta medicine rada i sporta kroz natječaj može ostvariti kontinuirano praćenje zdravstvenog stanja sportaša/ica svih dobnih skupina i to kroz sistemske preglede sportaša/ica, a koji uključuju:

-uzimanje opće i sportske anamneze i klinički pregled

-mjerenje antropometrijskih parametara(visina, težina, kapacitet pluća i opseg prsnog koša)

-funkcionalna dijagnoza (EKG i spirometrija)

-izdavanje uvjerenja o zdravstvenom stanju sportaša

2. Da je poliklinika , poslovna jedinica ili ambulanta medicine rada i sporta sa sjedištem u gradu Zaprešiću.

3. Planirana participacija za sportski pregled je 50 kuna po pregledu za sportaše i sportašice do 18 godina starosti. Planirani iznos je 100.000,00 kuna (2000 pregleda po 50 kuna)

4. Planirana cijena sportskog pregleda je maksimalno 100 kuna po obavljenom pregledu.

5. Natječaj se raspisuje za period od 1.1.2020. do 31.12.2020. godine.

6. Rok za slanje ponuda je 8 dana od dana objave natječaja na web stranici Zajednice sportskih udruga grada Zaprešića. Ponudu možete poslati poštom do 28.1.2020. na Vladimira Novaka 23, 10290 Zaprešić, dostaviti ponudu u tajništvo Zajednice na istoj adresi do 14h ili poslati mailom na službeni mail infozsu.zapresic@gmail.com do 14h. Odluka o prihvaćanju ponude biti će donesena u roku od 7 dana od završetka natječaja.

U Zaprešiću 20.01.2020. Izvršni odbor

 ZSU-grada Zaprešića